Diari Oficial de la Generalitat Valenciana


Sumari del DOGV 9820, del 03-04-2024 (2024/2762)

Extracte de la Resolució de 22 de març de 2024, del Vicerectorat d'Innovació i Transferència de la Universitat de València, per la qual es convoquen i s'aproven les bases reguladores de la segona edició del campus d'emprenedoria AgrotecUV Innova dirigit a estudiants oficials de grau, màster i doctorat de la UV del curs 2023-2024, així com egressats dels últims dos cursos acadèmics, segon conveni entre la UV i la Conselleria d'Innovació, Indústria, Comerç i Turisme.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9820

Data del DOGV
:   03-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2762


Data del document
:   22-03-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 22 de març de 2024, del Vicerectorat d'Innovació i Transferència de la Universitat de València, per la qual es convoquen i s'aproven les bases reguladores de la segona edició del campus d'emprenedoria AgrotecUV Innova dirigit a estudiants oficials de grau, màster i doctorat de la UV del curs 2023-2024, així com egressats dels últims dos cursos acadèmics, segon conveni entre la UV i la Conselleria d'Innovació, Indústria, Comerç i Turisme. [2024/2762]  
  
  
  
BDNS (identif.): 751688.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/751688).  
  
Primer. Persones beneficiàries  
Aquesta convocatòria va dirigida a estudiants oficials de grau, màster i doctorat de la Universitat de València, així com a egressats de la Universitat de València dels últims dos cursos acadèmics.  
  
Segon. Objecte  
Convocar la segona edició del Campus AgrotecUV Innova de la Universitat de València en el marc del conveni de col·laboració entre la Universitat de València i la Conselleria d'Innovació, Indústria, Comerç i Turisme de la Generalitat Valenciana.  
  
Tercer. Bases reguladores  
La convocatòria està publicada en l'URL:  
https://links.uv.es/uvstartup/Agrotec val 2024  
  
Quarta. Quantia  
Aquesta convocatòria consisteix en sis premis econòmics, un de 5000 €, dos de 2000 € i tres accèssits de 1000 € per als sis millors projectes emprenedors. També tres premis d'allotjament (valorats en 1000 € cadascun) que permetran accedir als espais de coworking del Parc Científic de la Universitat de València i programa formatiu per a ajudar a desenvolupar els tres primers projectes guanyadors. L'import global dels premis serà de 15.000 €.  
L'import dels premis econòmics assignat als projectes es distribueix a parts iguals entre les persones que integren l'equip, en cas de ser més d'una persona, i a les quanties se'ls practicaran les corresponents retencions fiscals que marca la legislació vigent.  
Aquelles persones que se'n beneficien hauran d'utilitzar l'import íntegre dels premis per a intentar implementar el projecte segons el que s'estableix en l'apartat 6 d'aquestes bases.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba l'11 de juny de 2024 a les 14.00 h.  
  
València, 22 de març de 2024.- La vicerectora d'Innovació i Transferència, (p. d. de la rectora, DOGV 30.05.2022): Rosa María Donat Beneito.